**Az előterjesztést megtárgyalta:**

* Jogi és Társadalmi Kapcsolatok Bizottsága
* Oktatási és Szociális Bizottság
* Gazdasági és Városstratégiai Bizottság

***A határozati javaslatot törvényességi***

 ***szempontból megvizsgáltam:***

 */: Dr. Károlyi Ákos :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2015. december 10-i ülésére**

**Javaslat a Szombathelyi Kistérség Többcélú Társulás társulási megállapodásának módosítására**

Tájékoztatom a Tisztelt Közgyűlést, hogy a Szombathelyi Kistérség Többcélú Társulás elnöke megküldte számomra a társulási megállapodás módosítás tervezetét.

Szombathely Megyei Jogú Város Közgyűlése a 352/2015.(IX.16.) Kgy. számú határozatával arról döntött, hogy a Társulás terjessze be a székhelyének és munkaszervezeti feladatok ellátásával kapcsolatos módosításokat.

A 2016. január 1. napjától módosuló társulási megállapodás indítványozott változásai az alábbiakban foglalható össze:

1. A jelenleg érvényben lévő társulási megállapodás I. fejezet 4. pontja tartalmazza a társulás székhelyét. Szombathely Megyei Jogú Város Önkormányzatának kilépésével ez módosításra kerül Vasszécseny Község Önkormányzatának címére.
2. Tekintettel arra, hogy Szombathely Megyei Jogú Város Önkormányzata által fenntartott intézmények a települési önkormányzatok számára a társulási megállapodás alapján 2015. december 31. napjáig biztosítanak szolgáltatásokat, ezért a III. fejezet 1.4. pontja 2016. január 1. napjától az alábbi szövegre módosul:

A Társulás tagjai 2016. január 1. napjától Szombathely Megyei Jogú Város Önkormányzatával megkötött szerződésekkel biztosíthatják a szociális alapellátással kapcsolatos feladatokat.

3. A társulási megállapodás III. fejezete a 2.1. pontjától a 2.2.1. pontig, valamint a 3. pont törlésre kerül Szombathely MJV Önkormányzatának kilépése miatt.

4. A társulási megállapodás III. fejezet 2.3. pontjából törlésre kerül az alábbi település:

Nárai

5. A megállapodás III. fejezet 2.4. pontjából törlésre kerülnek az alábbi települések:

 Szombathely, Gencsapáti, Nárai,

valamint törlésre kerül az utolsó bekezdés teljes szövege.

6. A társulási megállapodás III. fejezet 2.3., 2.4., 2.5., 2.5.1. pontja valamint a III. fejezet 4. pontja átszámozásra kerül a fenti törlések miatt.

7. A társulási megállapodás V. fejezet A) szakasz 5.1.4 pontja törlésre kerül.

8. A megállapodás V. fejezet A) szakasz 5.1.1. pontjában javításra került a határozatképességhez szükséges tagok száma, valamint az 5.1.1. b) pontnál a minősített többséghez szükséges igen szavazatok száma 16 tagra.

9. A társulási megállapodás V. fejezet E) szakasza átszámozásra kerül. A megállapodásban jelen szakasz a Bizottságokra vonatkozó szabályokat tartalmazza.

10. A megállapodás V. fejezet kiegészül az E) szakasszal, melyben a Munkaszervezet további működtetőjeként a Vasszécsenyi Közös Önkormányzati Hivatalt jelöli ki.

11. A megállapodás VII. fejezet 3. pontja módosul a munkaszervezeti feladatok ellátásáért fizetendő térítési díjakra vonatkozóan.

12. A társulási megállapodás X. fejezet 3. pontja kiegészül a 3. sz. melléklettel, mely a Munkaszervezet működtetésére vonatkozó megállapodást tartalmazza.

13. A társulási megállapodás X. fejezet 9. pontjában a hatályba lépés dátuma 2016. január 1. napjára módosul.

14. A társulási megállapodás Záradéka kiegészül egy mondattal.

15. A társulási megállapodás I. számú mellékletében az egyes települések képviselőinek neve az időközi választások eredményének megfelelően aktualizálásra került, továbbá a tag maradó önkormányzatok lakosságszáma aktualizálásra került a 2015. január 1-i létszámadatokra.

A módosításokat tartalmazó módosító okirat és a módosítással egybeszerkesztett társulási megállapodás az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2015. december „ ”**

 **/: Dr. Puskás Tivadar :/**

HATÁROZATI JAVASLAT

**.…/2015. (XII.10.) Kgy. számú határozat**

Szombathely Megyei Jogú Város Közgyűlése a „Szombathelyi Kistérség Többcélú Társulása társulási megállapodásának módosítására” vonatkozó előterjesztést megtárgyalta és a Szombathelyi Kistérség Többcélú Társulása módosításokkal egybeszerkesztett társulási megállapodását az előterjesztés melléklete szerinti tartalommal jóváhagyja.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 Stéger Gábor, a Közgazdasági és Adó Osztály vezetője

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal